Die tweede kwessie, wat soos ’n brommer rondhang, is Ramaphosa se uitsprake tydens die ANC se leierskapsverkiesing in Desember, dat die grondwet gewysig sal word om grondgrype sonder vergoeding moontlik te maak. Ramaphosa het allerlei voorwaardes wat grondgrype eintlik onmoontlik maak gestel, maar die feit is daar word gebou aan Ramaphosa as ’n man van sy woord…
Oor beide kwessies is al boekdele geskryf, en veral sedert die konstitusionele hof in ’n meerderheidsuitspraak ’n aansoek om appèl van onder meer AfriForum oor Kovsies se taalbeleid afgewys het, loop hoofregter Mogoeng Mogoeng en sy swart mede-regters vanuit verskeie hoeke skerp onder kritiek deur. Onder baie Afrikaanssprekendes is die vertroue in die konstitusionele hof erg vertroebel.
Gaan Ramaphosa dit weer skoonspuit of gaan hy in die styl van Thabo Mbeki afsydig daarteenoor staan as sou dit ’n afgehandelde kwessie wees en nie meer deel van die openbare gesprek nie?
Ingrypend gaan die veranderinge wees, maar u gaan soggens steeds die slaap-spinnerakke met ’n koppie Jacobs-koffie verdryf. Dit word nie eensklaps Cyril’s Boeretroos nie. U sal saans steeds aan ’n glasie van Jacobsdal se wyne teug, nie ’n glasie van Cyril’s Winery nie.
Hy is ons ook ‘n verduideliking verskuldig oor die “padda in warm water” vergelyking wat hy sou getref het met wit mense, al het baie jare reeds verloop sedert hy dit glo gese het.
Ek hoop en vertrou dat alle Suid-Afrikaners lesse geleer het uit die afgelope 10 jaar se Suid-Afrikaanse politieke opset. En dat ons die uitdagings vir ‘n beter Suid-Afrika met passie sal aanpak.
Mag elke Suid-Afrikaner in Suid-Afrika op sy eie beskeie manier leierskap toon ter bevordering van vrede, veiligheid, reg en geregtigheid, en ‘n voorspoedige toekoms. Mag ons as Suid-Afrikaners gesien word omgee-mense te wees, burgers van ‘n omgee-vir-mekaar Suid-Afrikaanse samelewing. Mag ons aan andere doen wat ons verlang hulle ook aan ons moet doen. Dit is tog die Goue Reël van die Lewe.
Bewerings doen die ronde dat die BBM op die randjie van bankrotskap is, en nie die geld kan terugbetaal nie.
Die Bulls- en die Blou Bulle se swak prestasie op die rugbyveld en beskuldigings van wanbestuur blyk die onderliggende rede te wees.